രാജസ്ഥാന് റോയല്സിനെതിരെ തകര്പ്പന് വിജയം, കൊല്ക്കത്ത നൈറ്റ് റൈഡേഴ്സ് പ്ലേയോഫിലേക്ക്, മുംബൈയുടെ സാധ്യതകള് ഇങ്ങനെ നിര്ണായക മത്സരത്തില് രാജസ്ഥാന് റോയല്സിനെ 86 റണ്സിന് പരാജയപെടുത്തി പ്ലേയോഫ് ഏറെക്കുറെ ഉറപ്പിച്ച് കൊല്ക്കത്ത നൈറ്റ് റൈഡേഴ്സ്. മത്സരത്തില് കൊല്ക്കത്ത നൈറ്റ് റൈഡേഴ്സ് ഉയര്ത്തിയ 172 റണ്സിന്റെ വിജയലക്ഷ്യം പിന്തുടര്ന്ന രാജസ്ഥാന് റോയല്സിന് 16.1 ഓവറില് 85 റണ്സ് എടുക്കുന്നതിനിടെ മുഴുവന് വിക്കറ്റുകളും നഷ്ടമായി. കൊല്ക്കത്തയുടെ വിജയത്തോടെ രാജസ്ഥാന് റോയല്സും പഞ്ചാബ് കിങ്സും പ്ലേയോഫ് കാണാതെ പുറത്തായി. Picture Source : IPL കൊല്ക്കത്തയുടെ വമ്ബന് വിജയം മുംബൈ ഇന്ത്യന്സിന്റെ സാധ്യതകളും ഏറെക്കുറെ അവസാനിപ്പിച്ചു. സണ്റൈസേഴ്സ് ഹൈദരാബാദിനെതിരായ മത്സരത്തില് 172 റണ്സിന് വിജയിച്ചാല് മാത്രമേ മുംബൈ ഇന്ത്യന്സിന് പ്ലേയോഫ് യോഗ്യത നേടാന് സാധിക്കൂ. ആദ്യം ബാറ്റ് ചെയ്യുവാന് സാധിച്ചില്ലയെങ്കിലും മുംബൈ ഇന്ത്യന്സ് പ്ലേയോഫ് കാണാതെ പുറത്താകും. Picture Source : IPL സീസണിലെ കൊല്ക്കത്ത നൈറ്റ് റൈഡേഴ്സിന്റെ ഏഴാം വിജയമാണിത്. ഇന്ത്യയില് നടന്ന ആദ്യ പകുതിയില് രണ്ട് മത്സരം മാത്രം വിജയിച്ച കൊല്ക്കത്ത യു എ ഇയില് നടന്ന രണ്ടാം പകുതിയില് ഏഴില് അഞ്ച് മത്സരങ്ങളും വിജയിച്ചിരുന്നു. Picture Source : IPL 36 പന്തില് 44 റണ്സ് നേടിയ രാഹുല് തിവാട്ടിയയും 18 റണ്സ് നേടിയ ശിവം ദുബെയും മാത്രമാണ് രാജസ്ഥാന് റോയല്സ് നിരയില് രണ്ടക്കം കടന്നത്. കൊല്ക്കത്തയ്ക്ക് വേണ്ടി ശിവം മാവി 3.1 ഓവറില് 21 റണ്സ് മാത്രം വഴങ്ങി നാല് വിക്കറ്റും ലോക്കി ഫെര്ഗുസണ് നാലോവറില് 18 റണ്സ് വഴങ്ങി 3 വിക്കറ്റും ഷാക്കിബ് അല് ഹസന്, വരുണ് ചക്രവര്ത്തി എന്നിവര് ഓരോ വിക്കറ്റ് വീതവും നേടി. Picture Source : IPL നേരത്തെ ആദ്യം ബാറ്റ് ചെയ്ത കൊല്ക്കത്ത നൈറ്റ് റൈഡേഴ്സ് 44 പന്തില് 56 റണ്സ് നേടിയ ശുഭ്മാന് ഗില്, 35 പന്തില് 38 റണ്സ് നേടിയ വെങ്കടേഷ് അയ്യര്, 14 പന്തില് 21 റണ്സ് നേടിയ രാഹുല് തൃപാതി എന്നിവരുടെ മികവിലാണ് മികച്ച സ്കോര് നേടിയത്. ഈ സീസണിലെ ഷാര്ജയിലെ ഏറ്റവും ഉയര്ന്ന സ്കോര് കൂടിയാണിത്. Picture Source : IPL